Mens (selfvoldaan): “Hot Lady, jy het ‘n lekker soettand, nè? Dis ook die enigste rede waarom jy hier by my kom kuier, net agter die jêm aan.”
Hot Lady: “Maklik. Jy hou hom teer vas en net voordat jy sy koppie begin afkou, fluister jy soetjies in sy oor: Liefling, … “
Sticks is ‘n lektor by die universiteit en hy het voorgestel dat ek hom vanaand by sy kantoor op kampus gaan haal dan kan ons ietsie gaan eet (nogal) en kyk wat die aand oplewer (skimp skimp van sy kant af klink dit vir my…). Ek is bietjie laat (te lank met Mens gesels) en hy kom reeds oor die blad in die rigting van die parkeerterrein gestap. Die studente mier in die rigting van die Joolplaas waar daar vanaand ‘n dans of iets gehou word. Testosteroon en estrogeen hang soos ‘n wolk om hulle. Sticks het ‘n ondeunde uitdrukking op sy gesig en dit gee my ‘n idee hoe ek vinniger gehoor kan gee aan my taakgerigte ingesteldheid!
My dansmaat kyk met sy liefderyke groen oë diep in myne en sê hy wat orals heen reis: “Dalk is daar ‘n mooier plek in hierdie wêreld as hierdie kolletjie waar ek nou by jou staan, maar ek kan nie dink waar dit kan wees nie” en met ‘n huppel in sy stap begin hy my in die rigting van die trappe van sy kantoor stuur. Ek is bedwelm deur sy oë, sy woorde maar veral sy gesindheid. Ek dink ook aan die woorde van die lied waarop ons gedans het en besef dat ons 2 nie net ‘n Winter’s tale hoef te wees nie. In die wete dat dit my behoefte is, nie syne nie rem ek terug: “hou my net vas op hierdie mooiste van alle plekke en daarna stap ons na die see, gesels die hele aand deur en eet roomys in die gloed van ‘n vuur”.
Bly dit is jou belewenis. Gelukkig is ek glad nie nuuskierig nie en wonder ek glad nie waarom jy dit moes hoor nie. Ek as ek jy is kruip ek weg en antwoord nie. Dit is jou voorreg.
Romanties. Hierdie pa van twee jong dogters weet wat om neer te pen. Sy voorbeeld tel nog. Sticks gaan nou wel nie so ñ groot nageslag hê nie, maar hy sal hulle darem kan naampies gee…☺ Ek is mal oor jou prentjie!
Ek begin nou kopkrap!! Jy is nie ‘n fotograaf nie, maar neem die pragtigste fotos. Jy kannie stories uitdink nie, maar skryf die romantiese storie dat ‘n mens die twee kan sien dans. Het jy nog verrassings in jou hoed?